216 
den i 3 Stykker, hvert Stykke omfattende omtrent en 
Trediedeel af Arterne. 2 
Med Hensyn til Benyttelsen af ældre, danske, fauni- 
stiske Arbeider maa jeg bemærke folgende: I de fore- 
gaaende Fortegnelser over danske Biller, saavel i Naturh. 
Tidsskr. som i vore Entom. Medd., er der kun lidet eller 
slet ikke taget Hensyn til vore ældre Fortegnelser, og 
det med Rette. De ældste af dem, saasom Kramers 
Insectologia danica, 1760, Brunniches Prodromus insecto- 
logie sjællandicæ, 1761, O. Fr. Müllers Fauna insectorum 
Friderichsdalina, 1764, med Tillægget, Faunæ Friderichs- 
dalinæ novicia, i hans Flora Friderichsdalina, 1767, og 
samme Forfatters Zoologiæ Danicæ prodromus, 1776, . 
ere deels såa ubetydelige eller lidet righoldige, deels 
hvad navnlig det sidste Arbeide angaaer, såa usikkre 
med Hensyn til Localiteter, at der i Virkeligheden kun 
er faa Oplysninger af nogen Betydenhed at hente fra 
dem, saameget mere som ingen af de tre her nævnte 
Forfattere have efterladt sig Samlinger, hvorved Arts- 
bestemmelserne og Localitetsangivelserne kunde sikkres. 
Endnu færre og usikkrere ere de Oplysninger om Insect- 
faunaen, som findes i Bøger som Pontoppidans Den 
Danske Atlas I., 1763, eller i Olavius’ Oekonomisk-physisk 
Beskrivelse af Schagens Kjøbstæd og Sogn, 1787, eller 
ı Provst Schades Beskrivelse over Øens Mors, 1811. 
Noget anderledes forholder det sig derimod med 
Fr. Jacobsens faunistiske Arbeider. For det første er 
han langt yngre end nogen af de foregaaende Forfattere 
(han publicerede i Aarene 1839—50), og dernæst haves 
" største Delen eller ialtfald en betydelig Deel af hans 
Samlinger bevarede, idet de i sin Tid kjøbtes af Fabrik- 
ejer Chr. Drewsen. Af ham have vi fem faunistiske, 
større eller mindre Arbeider eller Fortegnelser, nemlig 
Meddelelser om danske Insekters Forekomst, Naturh. 
